CELEX: 32006R0241
Language: sk
Date: 2006-02-10 00:00:00
Title: Nariadenie Komisie (ES) č. 241/2006 z  10. februára 2006 , ktorým sa mení a dopĺňa nariadenie (ES) č. 1004/2001 o zatrieďovaní určitých tovarov do kombinovanej nomenklatúry

11.2.2006   
            
            
               SK
            
            
               Úradný vestník Európskej únie
            
            
               L 40/5
            
         
      NARIADENIE KOMISIE (ES) č. 241/2006
   z 10. februára 2006,
   ktorým sa mení a dopĺňa nariadenie (ES) č. 1004/2001 o zatrieďovaní určitých tovarov do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku (1), a najmä na jeho článok 9 ods. 1 písm. a),
   keďže:
   
               (1)
            
            
               Zatriedenie farebnej plazmovej obrazovky s inštalačnými disketami v nariadení Komisie (ES) č. 1004/2001 z 22. mája 2001 o zatrieďovaní určitých tovarov do kombinovanej nomenklatúry (2) viedlo k zatriedeniu plazmovej obrazovky pod kód KN 8528 21 90 a inštalačných diskiet pod kód KN 8524 91 00. Vzhľadom na to, že poznámka 6 kapitoly 85 kombinovanej nomenklatúry bola zmenená a doplnená s účinnosťou od 1. januára 2002, a vzhľadom na skutočnosť, že Výbor pre harmonizovaný systém sa v októbri 2004 dohodol na výklade tejto poznámky, nariadenie (ES) č. 1004/2001 sa má pokladať za nesprávne.
            
         
               (2)
            
            
               Nariadenie (ES) č. 1004/2001 by sa preto malo zodpovedajúcim spôsobom zmeniť a doplniť.
            
         
               (3)
            
            
               Opatrenia ustanovené v tomto nariadení sú v súlade so stanoviskom Výboru pre colný kódex,
            
         PRIJALA TOTO NARIADENIE:
   Článok 1
   Druhá položka v tabuľke uvedenej v prílohe k nariadeniu (ES) č. 1004/2001 sa nahrádza textom uvedeným v prílohe k tomuto nariadeniu.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. februára 2006
      
         
            Za Komisiu
         
         László KOVÁCS
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením (ES) č. 2175/2005 (Ú. v. EÚ L 347, 30.12.2005, s. 9).
   
      (2)  Ú. v. ES L 140, 24.5.2001, s. 8.
   
      PRÍLOHA
      
                  Opis tovaru
               
               
                  Zatriedenie
                  (kód KN)
               
               
                  Dôvody
               
            
                  (1)
               
               
                  (2)
               
               
                  (3)
               
            
                  Zostava určená na maloobchodný predaj, ktorá zahŕňa farebný monitor, káblové svorky, elektrický kábel, diaľkový ovládač (na dve batérie), manuál pre užívateľa a inštalačné diskety.
                  Monitor je plazmového typu s uhlopriečkou obrazovky 105,6 cm, s celkovými rozmermi 103,5 (šírka) × 64 (výška) × 15 (hĺbka) cm, s rozlíšením 852 × 480 pixlov a dvoma vnútornými reproduktormi.
                  Monitor má tieto rozhrania:
                  
                              —
                           
                           
                              3 vstupné videokonektory (zložený videosignál),
                           
                        
                              —
                           
                           
                              1 vstupný dátový konektor (VGA-SVGA),
                           
                        
                              —
                           
                           
                              1 vstupný audiokonektor, a
                           
                        
                              —
                           
                           
                              1 kontrolný konektor.
                           
                        Rôzne rozhrania umožňujú monitoru zobraziť vo farbe aj údaje prijaté zo strojov na automatické spracovanie údajov, aj nehybné alebo pohybujúce sa obrazy z prístroja na záznam alebo reprodukciu videa, DVD prehrávača, videokamery atď.
               
               
                  8528 21 90
               
               
                  Zatriedenie sa riadi ustanoveniami všeobecných pravidiel 1, 3 písm. b) a 6 pre interpretáciu kombinovanej nomenklatúry a znením kódov KN 8528, 8528 21 a 8528 21 90.
                  Podstatný charakter tejto zostavy určuje monitor.
                  Monitor sa nezatrieďuje do podpoložky 8471 60, pretože môže reprodukovať farebný obraz zo zloženého videosignálu (pozri vysvetlivky HS k položke 8471, bod I D 1).
                  Podobne sa monitor nezatrieďuje do položky 8531, pretože jeho funkcia nie je zabezpečovať vizuálnu signalizáciu (pozri vysvetlivky HS k položke 8531, bod D).